સુરતમાં પોલીસે બાતમીના આધારે દરોડો પાડીને નકલી દારૂ બનાવતી ફેક્ટરીને પકડી પાડી છે. સુરતના પાંડેસર વિસ્તારમાં આ બનાવટી અંગ્રેજી દારૂની ફેક્ટરી થોડા લાંબા સમયથી ચાલી રહી હતી. આ નકલી દારૂની બોટલને તે રીતે પેક કરવામાં આવતો હતો જેથી તે ઇંગ્લીશ દારૂની જેમ લાગતો હતો. જો કે પોલીસે મહાવીર ઇન્ડસ્ટ્રીઝની પાછળ આવી ફેક્ટરી ચાલી રહી હોવાની જાણ થતા તેણે દરોડો પાડી મોટી સંખ્યામાં ખાલી બોટલો અને દારૂ બનાવવાના વિવિધ કેમિકલ પકડી પાડ્યા હતા.